મુંબઈ, 22 જુલાઈ : હેટ સ્ટોરી 2 ફૅમ સુરવીન ચાવલા પોતાની બોલ્ડનેસના કારણે ચર્ચામાં છે. જોકે ફિલ્મની સ્ટોરી જાણ્યા બાદ જ તેમણે ફિલ્મ સાઇન કરી હતી. હેટ સ્ટોરી 2માં સન્ની લિયોનની હાજરીના પગલે સુરવીન પોતાનો રોલ હિટ થવા અંગે ચિંતામાં હતાં, પરંતુ ફિલ્મમાં તેમનું પાત્ર જે રીતે ચર્ચામાં છે, તે મુજબ સુરવીને સન્નીને માત આપી દીધી છે. સુરવીને નાના પડદાથી અભિનય કૅરિયર શરૂ કર્યુ કે જ્યાં તેમને સફળતાય મળી. સાઉથની ફિલ્મોમાં પણ સુરવીન ચાવલા ખૂબ પૉલ્યુલર રહ્યાં. ટેલીવિઝન શો એક ખિલાડી એક હસીનામાં સુરવીને ક્રિકેટર એસ શ્રીસંત સાથે ડાન્સ ધમાલ કરી હતી.